Hyväksytty KKR

5.10.2020

Pro gradu –tutkielman ohjaussopimus opiskelijan ja ohjaajan välillä (liikuntapedagogiikka ja erityisliikunta)

Pro gradu -tutkielman tekeminen on prosessi, jonka onnistunut läpivieminen vaatii yhteisesti sovittuja pelisääntöjä sekä ohjaajan että opiskelijan taholta. Yhteisesti sovituista pelisäännöistä muodostuu opiskelijan ja ohjaajan välinen ohjaussopimus, johon molempien osapuolien tulee sitoutua koko ohjausprosessin ajaksi. Ohjaussopimus solmitaan ennen Pro gradu -tutkielman aloittamista. Tiedekunnalla on yleinen Pro gradu -tutkielman ohjesivu, johon opiskelijan on tärkeää tutustua etukäteen ennen opinnäytetyön aloittamista <https://www.jyu.fi/sport/fi/opiskelu/opiskelijan-ohjeet/opiskelu/pro-gradu-tutkielma-1>.

Ohjaussopimuksen osa-alueet, joista sovitaan ennen tutkielman aloittamista:

1. **Tutkielman aineisto**
2. **Opiskelija tekee tutkielmansa** **tiedekunnan tutkimusprojektissa.** Tässä projektilla tarkoitetaan tutkimuskokonaisuutta, joka on jo alkanut, ja jolla jo on tai jolle tullaan tarvittaessa hakemaan eettisen toimikunnan lausunto. Projektikohtaiset käytänteet opinnäytetyön aineiston keruussa, koodauksessa ja analyysissä (opiskelijan tehtävät, vastuut, arvioitu työn määrä ja ajoitus) sovitaan erikseen kirjallisesti etukäteen ohjaajan, projektinjohtajan ja opiskelijan välillä. Projektissa opinnäytetyön aihe voi kohdistua jo kerättyyn aineistoon, jolloin opiskelija osallistuu projektityöskentelyyn etukäteen sovittavalla tuntimäärällä maksimissaan 20 tuntia (esimerkiksi aineiston keruuseen ja analysointiin liittyvät tehtävät, tutkimusryhmän kokoontumiset, muut avustavat tehtävät). Tällöin opiskelija saa monipuolisen kuvan tutkimuksen teon eri vaiheista. Ohjaajan kanssa sovitaan etukäteen tämän projektityöskentelyn luonne ja siihen käytettäväksi arvioitu aika.

Aineiston käsittelyyn saattaa liittyä salassapitovelvollisuus ja luottamuksellista tietoa sisältävän materiaalin säilytys. Tällöin aineiston käytöstä ja säilytyksestä sovitaan tarkemmin tapauskohtaisesti yhdessä ohjaajan/projektinjohtajan kanssa (mahdollisesti erillinen aineistosopimus). Opiskelija saa aineiston käyttöönsä tutkielman tekemistä varten ennalta sovituksi ajanjaksoksi. Mikäli tämä aika uhkaa ylittyä, on opiskelijalla velvollisuus ottaa yhteyttä ohjaajaan. Muussa tapauksessa opiskelija menettää oikeutensa aineiston käyttöön ja graduprosessi päättyy ko. aineiston osalta. Lisäksi ohjaajalla/tutkimusryhmällä on oikeus jatkaa raportointia aineistosta omissa nimissään niin halutessaan.

Jos opiskelija on saanut tutkielmansa tekemistä varten valmiin tutkimusaineiston tiedekunnalta, sen käyttöoikeus päättyy tutkielman valmistumisen jälkeen, ellei muuta ole yhteisesti sovittu.

1. **Opiskelija tekee tutkielmaansa omasta aiheesta**. Opiskelija vastaa yhdessä ohjaajan kanssa eettisten lausuntojen hakemisesta ja tietosuojailmoituksen tekemisestä, mikäli sellainen on tarpeen. Opiskelija on vastuussa aineistonsa keräämisestä kokonaisuudessaan.
2. **Opiskelija tekee opinnäytetyön yhteistyössä ulkopuolisen tahon** kanssa (esim. yritysyhteistyö) Opiskelijan tulee hyvissä ajoin selvittää ohjaajan kanssa mahdollisuus tähän, ja mm. miltä toimikunnalta tarvittava eettinen lausunto pyydetään, jos se on tarpeen. Käyttäessään ulkopuoliselta taholta saamaansa aineistoa, opiskelijalla on vastuu yhteydenpidosta ulkopuoliseen tahoon ja lopullisen työn luovuttamisesta ulkopuolisen tahon käyttöön. Yliopisto ei maksa korvausta ulkopuoliselle taholle sen mahdollisesti suorittamasta työstä tai Pro graduun käyttämästä ajasta. Suositeltavaa on tehdä kirjallinen sopimus tutkimukseen liittyvistä käytänteistä ulkopuolisen tahon kanssa.
3. **Opinnäytetyön julkaiseminen**

Syventävien opintojen tutkielmat ovat julkisia opinnäytteitä ja ne tallennetaan JYX-julkaisuarkistoon. Jos opiskelijan käyttämästä aineistosta, joka voi olla osa laajempaa tutkimusaineistoa, on tavoitteena kirjoittaa tieteellinen artikkeli tutkielman valmistumisen jälkeen, on opiskelijan ja ohjaajan tärkeää sopia yhteisesti aikaraja tälle kirjoitusprosessille (esimerkiksi 6 kk tutkielman valmistumisen jälkeen). Artikkelin kirjoittajien tulee etukäteen sopia kirjoittajajärjestyksestä, sekä kirjoittajajärjestyksen muuttamisesta esimerkiksi tilanteessa, jossa yhteisesti sovitun aikarajan kuluessa julkaistavaksi lähetettävää artikkelikäsikirjoitusta ei ole syntynyt.

Julkaisun tekijyydessä noudatetaan Jyväskylän yliopiston julkaisueettisiä periaatteita, joka noudattaa ns. Vancouver-protokollaa. Periaatteissa sanotaan: ”Tutkimusryhmän jäsenellä on oikeus saada nimensä julkaisun tekijäksi mikäli hän täyttää kaikki seuraavat kolme ehtoa: 1) hän on ollut merkittävä tekijä (substantial contribution) tutkimussuunnitelman luomisessa ja suunnittelussa tai aineiston tuottamisessa tai aineiston analyysissä ja tulkitsemissa ja 2) hän on osallistunut artikkelin tai monografian kirjoittamiseen tai kriittisesti muokannut sen tieteellistä sisältöä ja 3) hän on hyväksynyt lopullisen version julkaistavaksi.”

Opiskelijan tulee noudattaa voimassaolevaa yliopiston eettistä ohjeistusta ja tietosuojaan liittyviä ohjeita https://www.jyu.fi/hallinto/toimikunnat/eettinentoimikunta/eettiset\_ohjeet/julkaisueettisen\_periaatteet.pdf. Opiskelijan tulee ottaa huomioon jo työn aloittaessaan, että lopullinen työ tarkastetaan myös plagioinnin osalta <https://www.jyu.fi/hallinto/rehtori/intra/plagiointipaatos/at_download/file>.

Pro gradu -tutkielma voi olla joko monografia tai artikkelimuotoinen. Artikkelimuotoinen pro gradu sisältää artikkelikäsikirjoitusosan ja sen lisäksi laajemman kirjallisuuskatsausosan. <https://www.jyu.fi/sport/fi/opiskelu/opiskelijan-ohjeet/opiskelu/pro-gradu-tutkielma-1>/artikkeligradu.pdf.

Poikkeustapauksissa voidaan pro gradu –tutkielma hyväksyä kahden eri tieteenalan/pääaineen tutkielmana ns. kaksoisgraduna. Kaksoisgraduun on laadittu erilliset ohjeet <https://www.jyu.fi/sport/fi/opiskelu/opiskelijan-ohjeet/opiskelu/pro-gradu-tutkielma-1>.

1. **Ohjaukseen varattu aika ja ohjausmuodot**

Pro gradu -tutkielman ohjaukseen varataan aikaa yksi lukuvuosi. Lukuvuoden ylittävistä aikatauluista ohjaaja ja opiskelijat sopivat yhteisesti ennen prosessin aloittamista. Ohjaajan taholta tällainen poikkeamisen syy voi olla esimerkiksi tutkimushankkeen aikataulut (esimerkiksi aineiston valmistumisen viivästyminen). Opiskelijan tulee myös keskustella etukäteen ohjaajan kanssa, mikäli tutkielman valmistuminen opiskelijan taholta ei ole mahdollista vuoden kuluessa (esimerkiksi ulkomailla opiskelu). Pro gradu -seminaarien alussa ohjaaja selventää opiskelijalle ohjauksen periaatteet ja ohjauskäytännöt.

Kontaktiopetus koostuu seminaareista sekä yksilö- ja pienryhmäohjauksista, joita yhteensä on 56 tuntia. Ohjaajalle on allokoitu yksilöohjaukseen, tutkielman lukemiseen ja arviointiin 20 tuntia opiskelijaa kohti (tai opiskelijaparia kohti, mikäli opinnäyte tehdään parityönä). Pro gradu –tutkielman laajuus on 28 opintopistettä.

1. **Tutkielmaan kuuluvat keskeiset vaiheet**

Tutkielmaan liittyvä lukuvuoden kierto (työvaiheet ja niiden arvioidut aikataulut) on syytä sopia etukäteen ennen tutkielman aloittamista. Tutkimusprojektiin osallistuminen sovitaan ohjaajan kanssa siten, että opiskelija saavuttaa monipuolista osaamista tutkimusraportin teon (kirjoittamisen) eri vaiheista.

1. **Opiskelijan ja ohjaajan vastuut**

**Opiskelija** sitoutuu

* tulemaan valmistautuneena ohjaukseen (ohjauksessa käsiteltävä materiaali ohjaajalle vähintään 5 arkipäivää ennen ohjausta, ellei ole muuta yhteisesti sovittu ohjaajan kanssa)
* olemaan sovitusti yhteydessä ohjaajaan
* etenemään sovitun aikataulun mukaan

**Opiskelija (rasti ruutuun):**

□ Opiskelija on keskustellut ohjaajan kanssa mitä on hyvä tieteellinen käytäntö, on perehtynyt aiheeseen ja noudattaa voimassaolevaa yliopiston ja TENK:n eettistä ohjeistusta <https://www.jyu.fi/fi/tutkimus/tutkimusetiikka> ja <http://www.tenk.fi/>

□ Opiskelija noudattaa tietosuojaohjeita: kaikki henkilöitä tunnistava kirjallinen tai atk-aineisto on suojattava. Projekteilla voi olla omia sopimuksia, joissa aineiston käytöstä sovitaan, mutta opiskelija tiedostaa, että lähtökohtaisesti aineistoa käsitellään yliopiston suojatussa verkossa. Luovutettua tutkimusaineistoa ei saa tallentaa yleisille tietokoneille.

□ Opiskelija ymmärtää, että kaikkien tutkimusta tekevien tulee ehdottomasti noudattaa vaitiolovelvollisuutta. Mitään tietoja ei saa luovuttaa ulkopuolisille.

□ Opiskelija ottaa huomioon jo työn aloittaessaan, että lopullinen työ tarkastetaan myös Turnitin plagiaatintunnistusohjelmalla.

□ Opiskelija sitoutuu noudattamaan sovittua suunnitelmaa ja aikataulua.

□ Opiskelija noudattaa työssä Tuula Tutkija –mallipohjaa <https://www.jyu.fi/sport/fi/opiskelu/opiskelijan-ohjeet/opiskelu/pro-gradu-tutkielma-1>

□ Opiskelija on keskustellut ohjattavan ja ohjaajien oikeuksista ja velvollisuuksista sekä

tutkielman julkaisemisesta opinnäytetyönä ja mahdollisena tieteellisenä artikkelina ja siihen liittyvistä tekijänoikeuksista

**Ohjaaja** sitoutuu

* tulemaan valmistautuneena ohjaukseen (on perehtynyt ohjauksessa käsiteltävään materiaaliin)
* antamaan sovitussa aikataulussa suullista ja/tai kirjallista palautetta

Jyväskylässä \_\_\_\_\_/\_\_\_\_\_/\_\_\_\_\_\_\_

Opiskelijan Etunimi Sukunimi

1. Ohjaajan Etunimi Sukunimi 2. Ohjaajan Etunimi Sukunimi

Ulkopuolinen taho (jos mukana) ja edustajan etunimi ja sukunimi